પોલીસતપાસમાં જાણ થઈ હતી કે રિતેશ સિંહ શસ્ત્રો સપ્લાય કરવાનું કામ કરે છે. બિહારમાંથી તે ગેરકાયદે શસ્ત્રો ખરીદી દેશના બીજા ભાગોમાં પૂરાં પાડે છે. તેની પાસેથી પકડાયેલી પિસ્તોલ ૭.૬૫ મિલીમીટરની છે અને એના પર વિદેશનો માર્કો છે. આ પિસ્તોલ દેશી બનાવટની છે કે વિદેશી એની તપાસ થઈ રહી છે. વળી તે આ શસ્ત્રો કોને સપ્લાય કરવાનો હતો એ વિશે પણ તપાસ ચાલુ છે. આ શસ્ત્રોનો ઉપયોગ સુધરાઈની ચૂંટણીમાં થવાનો હોવાની પોલીસને શંકા છે.